Den Vest-Sjællandske Avis, 1836-11-12
Hendes Majestæt begyndte med at lykønske Forsamlingen til dens Kald at befæste hendes Datters Throne og at lægge en fast Grundvold for Friehed, Orden og Retfærdighed i Staten. De ere kaldede mine Herrer, sagde hun, for at revidere en Konstitution, som det Spanske Folk har givet sig selv, som det har sikkret sig efter et Despotie, som har varet i 5 Aarhundreder, og som det med Held har forsvaret i en morderisk Kamp mod den meest kolossale Magt paa Jorden Samme Hæder forventer nu Dem ved at fuldende det begyndte Værk. Var den første Angrebskrig frygtelig ved den Herskendes Krigsmagt og uforlignelige Talenter, saa er den, som nu ødelægger vort Fædreneland, ikke mindre grusom i sit Slags og uendeligt bittrere i sin Oprindelse. De have at dæmpe ophidsede Lidenskaber, at udsone stridende Meninger, at forene modsatte Jnteresser, at beseire indvortes Fiender og overvinde udenlandske Kabaler. Ak hvor store ere ikke de Vanskeligheder, som De have at betvinge, hvormange Hindringer gives ikke her for det store Formaal, som De skulle opnaae. Kun Spanske Siæle, kunne udholde en saadan Prøvelse; kun Deres Viis dom og Standhaftighed, mine Herrer, kan føre os igiennem dem. Men jeg sætter min Tillid til Dem og er sikker paa at den samme Hæder og Lykke vil ledsage Deres Anstrængelser, hvilke føre denne Kamp, som den, der kronede deres Bestræbelser, hvilke feirede i den første. Saasnart jeg var overbeviist om, at det var Nationens Villie at retablere den i Cadix proklamerede Statsforfatning for Monarkiet, saa ilede jeg selv med at sværge den Troeskab og at foranledige at den blev erklæret som en Fundamental=Lov for det hele Kongerige. Da det tillige var Nationens Ønske at Loven blev revideret for bedre at svare til sin Bestemmelse, saa har jeg sammenkaldet de Kortes for at overlægge denne velgiørende Reform. Paa samme Tid sammenkaldte jeg Mænd omkring min Person, og sammensatte af dem min Regiering, hvilke ligesom De besidde min hele Tillid, tillige besidde Nationens. Jeg haaber at deres Forhold har været værdig til vor Tillid, og dersom de ved nogle af Deres Handlinger have været nødte til at afvige lidet fra den bestemte Linie, hvortil Loven indskrænker Dem, saa at dog den uundgaaelige Nødvendighed af de Forholdsregler, hvorpaa Statens Sikkerhed beroer, vil forskaffe Dem en Retfærdiggjørelse ved de Kortes Billighed og Velvillighed. Hendes Majestæt kom nu til at omtale Forholdet til de udenlandske Magter, deres Jnteresse for hendes Datters Rettigheder, især de Monarkers, som have afsluttet Qvadrupel-Traktaten, og som endnu ere villige til at overholde den Kongen af Storbrittannien har ladet sin Søemagt operere i Forbindelse med Nordarmeen, og som havde en saa stor Andeel i den ved St. Sebastian den 5te Mai tilfægtede Hæder, ogsaa har han gjort en Present af 100,000 Gevære. De Franskes Konge har forstærket den Algierske Legion, og sat en duelig Generali Spidsen for den, uagtet han siden ikke har fundet det passende at udvide sin Medvirkning. Fra Hendes allertroeste Majestæt, sagde Dronningen, erholder jeg dagligen nye Beviser paa hendes Hengivenhed, og jeg er for nærværende Tid i Underhandling med hendes Regiering om Punkter som love et heldigt Resultat, og hvorved vore Portugisiske Allieredes Hielp vil i Fremtiden blive mere virksom De andre Europæiske Magter, med hvilke vore Forhold ikke ere saa intime, yttrede dog et fredeligt Sindelag mod Spanien. Nogle af dem have tilbagekaldet deres Gesandte fra Madrid og jeg har truffet lignende Forholdsregler med Hensyn til vore Gesandte ved deres Hoffer. Kabinettet af begge Sicilierne er det eneste som har givet Anledning til nye Besværinger. Den høie Grad af Forhaanelse og Overveielsen af vort Lands og Dronningens Værdighed have nødt mig til at bortkalde vor Legations-Sekretair fra Neapel og at bortsende den Neopolitanske Regierings Agent fra Spanien. Min Sekretair for de udenlandske Anliggender vil udførligere forklare Omstændighederne ved disse ubehagelige Forhold Dog er derved intet fiendtligt Sindelag blevet opvakt, og de Forhold ere ikke afbrudte, som finde Sted imellem begge Lande. Mit Kabinet vil forlange af de Kortes den fornødne bemyndigelse til at afslutte de passende Overeenskomster med de nye Sydamerikanske Stater.